
ΠΡ ΟΕΔΡΙΚΑ ΔΙΑΤΑΓΜΑ ΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 144 (1) 


Τροποποίηση και συμπλήρωση του Β.Δ. 232/1961 «περί του Ταμείου 

Αρωγής Μονίμων Πολιτικών Υπαλλήλων Υπουργείου Εθνικής 

'Αμυνας/ΓΕΣ» (ΦΕΚ 73/Α'). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Το άρθρο 27 του Ν. 2066/1952 «περί ιδρύσεως Ταμείου Αρω¬ 
γής και Υγείας Οικονομικών Υπαλλήλων κ.λπ.» (ΦΕΚ 99/Α’). 

β) Τα άρθρα 1 και 3 του Ν. 2822/1954 «περί αυθεντικής ερμηνείας 
του άρθρου 27 του Ν. 2066/1952» (ΦΕΚ 78/Α’). 

γ) Τη με αριθμό 670/95/Γ.2233/20.12.88 κοινή απόφαση του 
Πρωθυπουργού και του Υπουργού Εθνικής Άμυνας «ανάθεση αρμοδιο¬ 
τήτων στον Υφυπουργό Εθνικής Άμυνας» (ΦΕΚ 905/Β - ). 

δ) Τη αριθ. 1002081/28/2.1.89 κοινή απόφαση του Πρωθυπουρ¬ 
γού και του Υπουργού Οικονομικών «ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ ΙΟ/Β’). 

ε) Την αριθ. 904/30.11.88 κοινή απόφαση του Πρωθυπουργού και 
του Υπουργού Υγείας, Πρόνοιας και Κοινωνικών Ασφαλίσεων «ανάθεση 
αρμοδιοτήτων στους Υφυπουργούς Υγείας, Πρόνοιας και Κοινωνικών 
Ασφαλίσεων» (ΦΕΚ 863/Β’). 

Γ στ) Την αριθ. 812/3.11.88 γνωμοδότηση του Συμβουλίου της Επι¬ 
κράτειας. 

Με πρόταση των Υφυπουργών Εθνικής Άμυνας, Οικονομικών, 


Υγείας, Πρόνοιας και Κοινωνικών Ασφαλίσεων, αποφασίζουμε: 

Άρθρο 1 

Το άρθρο 2 του Β.Δ. 232/1961 αντικαθίσταται ως εξής: 

«Άρθρο 2.» 

Διοίκηση του Ταμείου. 

1. Το Ταμείο διοικείται από πενταμελές Διοικητικό Συμβούλιο, το 
οποίο απαρτίζεται από ασφαλισμένα μέλη αυτού, με την ακόλουθη σύν¬ 
θεση: 

α) Έναν υπάλληλο κατηγορίας ΠΕ με πτυχίο, κατά προτίμηση, Νο- * 
μικής ή Οικονομικής Σχολής και με ΙΟετή τουλάχιστον υπηρεσία στον 
Α’ βαθμό, ως πρόεδρο. 

β) Τέσσερις υπαλλήλους από τους οποίους δύο με Α' βαθμό και δύο 
με Β' βαθμό, ανεξάρτητα από κατηγορία, ως μέλη. 

γ) Ως αναπληρωματικά μέλη διορίζονται πέντε υπάλληλοι που έχουν 
τις παραπάνω προϋποθέσεις. , 

δ) Κατά την πρώτη συνεδρίαση του Διοικητικού Συμβουλίου ένας 
από τα μέλη αυτού εκλέγεται, ως αντιπρόεδρος. 

2. Ο πρόεδρος και τα μέλη του Διοικητικού Συμβουλίου (τακτικά και 
αναπληρωματικά) διορίζονται με απόφαση του Υπουργού Εθνικής 
Άμυνας μετά από πρόταση των δευτεροβάθμιων συνδικαλιστικών ορ¬ 
γανώσεων των υπαλλήλων του ΥΕΘΑ/ΓΕΣ, καθώς και των πρωτο¬ 
βάθμιων που αριθμούν πάνω από 500 μέλη και δεν εντάσσονται σε δευ¬ 
τεροβάθμιο όργανο, σε ποσοστό ανάλογο με τα μέλη που εκπροσωπεί το 
καθένα. 

3. Η θητεία των μελών του Διοικητικού Συμβουλίου ορίζεται για δύο 
χρόνια, αντικατάσταση δε αυτών γίνεται σε περίπτωση υπηρεσιακού 
κωλύματος ή μετάθεσης από την περιοχή της έδρας του Ταμείου ή εξό¬ 
δου από την υπηρεσία ή άλλου λόγου για τον οποίο επιβάλλεται η αντι¬ 
κατάσταση. 

4. Σε περίπτωση αντικατάστασης μέλους του Διοικητικού Συμβου¬ 
λίου η θητεία του νέου μέλους λήγει με τη λήξη της θητείας και των λοι¬ 
πών μελών του Διοικητικού Συμβουλίου. 

5. Στις συνεδριάσεις του Συμβουλίου εισηγητής, χωρίς δικαίωμα ψή¬ 
φου, ορίζεται ο διευθυντής του Ταμείου. 

6. Χρέη γραμματέα του Διοικητικού Συμβουλίου εκτελεί ένας από 
τους υπαλλήλους του Ταμείου, ο οποίος ορίζεται από τον πρόεδρο. 

7. Το Διοικητικό Συμβούλιο συνεδριάζει με τρία τουλάχιστον από τα 
μέλη του, από τα οποία υποχρεωτικά ο πρόεδρος ή ο αντιπρόεδρος αυ¬ 
τού. 

8. Οι αποφάσεις του Συμβουλίου λαμβάνονται κατά πλειοψηφία των 
παρόντων μελών. Σε περίπτωση ισοψηφίας υπερισχύει η πρόταση υπέρ 
της οποί ας ψήφισε ο πρόεδρος ή ο αντιπρόεδρος εφόσον αυτός προε¬ 
δρεύει. 

9. Λοιπές λεπτομέρειες ρυθμίζονται με την υπουργική απόφαση διο¬ 
ρισμού του Διοικητικού Συμβουλίου.» 

Άρθρο 2 

Το άρθρο 4 του Β.Δ. 232/1961, όπως τροποποιήθηκε με το άρθρο 1 
του Π.Δ. 239/1981 (ΦΕΚ 67/Α') αντικαθίσταται ως εξής: 

«Άρθρο 4.» 

Πόροι του Ταμείου. 

Οι πόροι του Ταμείου προέρχονται: 

α) Από κράτηση επί του συνόλου των μηνιαίων τακτικών αποδοχών 
των ασφαλισμένων (βασικός μισθός, επίδομα χρόνου υπηρεσίας, αυτό¬ 
ματη τιμαριθμική αναπροσαρμογή), σε ποσοστό 5%. 

β) Από εφάπαξ κράτηση του συνόλου των ακαθαρίστων αποδοχών 
των ασφαλιζομένων στο Ταμείο κατά τον πρώτο μήνα του διορισμού ή 
της μονιμοποίησής τους, σε ποσοστό 50%. 

γ) Από εφάπαξ κράτηση της διαφοράς που προκύπτει στο σύνολο των 
μηνιαίων ακαθαρίστων αποδοχών των ασφαλισμένων, λόγω προαγω¬ 
γής ή αλλαγής μισθολογικού κλιμακίου, σε ποσοστό 50%. 

δ) Από εφάπαξ κράτηση της μηνιαίας διαφοράς που προκύπτει από 
την αλλαγή του επιδόματος χρόνου υπηρεσίας, σε ποσοστό 50%. 

ε) Από κράτηση 5% για κάθε αμοιβή ή αποζημίωση των ασφαλισμέ¬ 
νων λόγω, παροχής πρόσθετης υπηρεσίας, περιλαμβανομένων και των 
εξόδων κίνησης και οδοιπορικών, με εξαίρεση τα έξοδα που καταβάλλο¬ 
νται στους εκτός έδρας μετακινούμενους και για τα οποία υπάρχουν 
σχετικά δικαιολογητικά. 

στ) Από δωρεές, κληρονομιές, κληροδοτήματα ή άλλες παροχές στο 
Ταμείο. 

ζ) Από τους τόκους και προσόδους των κεφαλαίων και της περιουσίας 
του Ταμείου. 

Άρθρο 3 

Το άρθρο 6 του Β.Δ. 232/1961, όπως αντικαταστάθηκε με το άρ¬ 
θρο δεύτερο του Π.Α. 239/1981, αντικαθίσταται ως εξής: 

«Άρθρο 6.»(. ..■·■■ - 

Χρόνος συμμετοχής στην ασφάλιση. 

1. Χρόνος πραγματικής ασφάλισης. 

Ως χρόνος πραγματικής ασφάλισης λογίζεται ο χρόνος από την ημε¬ 
ρομηνία έναρξης της μισθοδοσίας του ασφαλισμένου μέχρι την ημερομη¬ 
νία που παύει η καταβολή αυτής, χωρίς να λαμβάνεται υπόψη το χρο¬ 
νικό διάστημα των τριμήνων αποδοχών. 

2. Χρόνος πλασματικής ασφάλισης. 

α) Ως χρόνος πλασματικής ασφάλισης λογίζεται ο μέχρι την έναρξη 
του χρόνου πραγματικής ασφάλισης χρόνος πραγματικής δημόσιας συ¬ 
ντάξιμης υπηρεσίας ή άλλης υπηρεσίας, η οποία έχει εξομοιωθεί με δη¬ 
μόσια συντάξιμη υπηρεσία υπό την προϋπόθεση ότι ο χρόνος της εξομοι- 
ωθείσας υπηρεσίας δεν έχει αναγνωρισθεί σε άλλο Ταμείο ή κλάδο Πρό¬ 
νοιας για τη λήψη εφάπαξ βοηθήματος. 

β) Η αναγνώριση του χρόνου πλασματικής ασφάλισης ενεργείται με 
απόφαση του Διοικητικού Συμβουλίου, ύστερα από αίτηση του ασφαλι¬ 
σμένου, υποβαλλομένης υποχρεωτικά κατά τη διάρκεια του χρόνου 
ασφάλισής του στο Ταμείο. 

γ) Για την εξαγορά του αναγνωριζόμενου χρόνου ο ασφαλισμένος 
υποχρεούται στην καταβολή για κάθε προσμετρούμενο μήνα ποσού ίσου 
με το ποσό που καταβάλλει στο Ταμείο κατά το χρόνο υποβολής της 
σχετικής του αίτησης. 

δ) Η καταβολή του αναλογούντος ποσού για την εξαγορά του χρόνου 
πλασματικής ασφάλισης μπορεί να γίνει ή εφάπαξ με έκπτωση 10% ή 
σε μηνιαίες δόσεις με επιτόκιο- 6% για κάθε χρόνο. 

ε) Σε περίπτωση καταβολής του ποσού σε μηνιαίες δόσεις ο αριθμός 
αυτών ορίζεται ως εξής: 

(1) Τριάντα έξι μηνιαίες δόσεις για αναγνώριση χρόνου υπηρεσίας 
μέχρι πέντε ετών. 

(2) Σαράντα οκτώ μηνιαίες δόσεις για αναγνώριση χρόνου υπηρεσίας 
μέχρι οκτώ ετών. 

(3) Εξήντα μηνιαίες δόσεις για αναγνώριση χρόνου άνω των οκτώ 
ετών. 

στ) Η παρακράτηση του ποσού ενεργείται υποχρεωτικά από τις απο¬ 
δοχές του ασφαλισμένου και αποδίδεται στο Ταμείο μαζί με τις τακτικές 
εισφορές αυτού με μέριμνα της υπηρεσίας που τον μισθοδοτεί. 

ζ) Σε περίπτωση υποβολής αίτησης ασφαλισμένου για τη λήψη του 
εφάπαξ βοηθήματος του το τυχόν οφειλόμενο υπόλοιπο από αναγνώ¬ 
ριση προϋπηρεσίας συμψηφίζεται με το ποσό του δικαιουμένου βοηθή¬ 
ματος. 

Άρθρο 4 

Το άρθρο 7 του Β.Δ. 232/1961 αντικαθίσταται ως-εξής: 

«Άρθρο 7.»' ' 

Χορηγούμενο βοήθημα .- δικαιούχοι, 

1. Δικαιούχοι εφάποιξ βοηθήματος θεωρούνται οι αποχωρούντες της 


υπηρεσίας ασφαλισμένοι εφόσον συμπληρώσουν υποχρεωτικά τρία χρό¬ 
νια πραγματικής ασφάλισης στο Ταμείο και συντρέχουν γι’ αυτούς οι 
παρακάτω προϋποθέσεις: 

α) Να έχουν συμπληρώσει τον απαιτούμενο χρόνο σύμφωνα με τις 
ισχύουσες κατά την αποχώρησή τους από την υπηρεσία συνταξιοδοτικές 
διατάξεις, για τη θεμελίωση δικαιώματος σύνταξης. 

β) Να έχουν καταστεί ανίκανοι για εργασία λόγω ατυχήματος ή νό¬ 
σου σωματικής ή πνευματικής άσχετης προς την υπηρεσία και εφόσον 
έχουν συμπληρώσει δεκαετή τουλάχιστον συντάξιμη δημόσια υπηρεσία. 

γ) Να έχουν καταστεί ανίκανοι για εργασία λόγω ατυχήματος κατά 
την εκτέλεση της υπηρεσίοις τους και εξαιτίας αυτής ή λόγω νόσου σω¬ 
ματικής ή πνευματικής προκληθείσας εξαιτίας της υπηρεσίοις τους, ανε¬ 
ξαρτήτως χρόνου συντάξιμης υπηρεσίας. 

δ) Να έχουν συμπληρώσει το εξηκοστό έτος της ηλικίοες τους και δε¬ 
καπέντε τουλάχιστον χρόνιά πραγματικής δημόσιας συντάξιμης υπηρε¬ 
σίας στον κλάδο πολιτικού προσωπικού του Υπουργείου Εθνικής Άμυ- 
νας/ΓΕΣ. 

ε) Να έχουν συμπληρώσει το προβλεπόμενο από τις κάθε φορά ισχύ- 
ουσες διατάξεις όριο ηλικίας και δέκα τουλάχιστον χρόνια πραγματικής 
δημόσιας συντάξιμης υπηρεσίας στον κλάδο πολιτικού προσωπικού του 
Υπουργείου Εθνικής Άμυνας/ΓΕΣ. 

2. Οι αποχωρούντες της υπηρεσίας σύμφωνα με τις περιπτώσεις της 
προηγούμενης παραγράφου, εφόσον δεν έχουν συμπληρώσει τρία χρόνια 
πραγματικής ασφάλισης στο Ταμείο δεν δικαιούνται εφάπαξ βοήθημα, 
αλλά μόνο την επιστροφή των καταβληθεισών εισφορών τους, ατόκως. 

3 · Οι παραιτούμενοι ή απολυόμενοι της υπηρεσίας χωρίς να θεμελιώ¬ 
νουν δικαίωμα λήψης εφάπαξ βοηθήματος δικαιούνται την επιστροφή 
των καταβληθεισών εισφορών τους, ατόκως, υπό την προϋπόθεση ότι 
έχουν συμπληρώσει τρία χρόνια πραγματικής ασφάλισης στο Ταμείο. 
Όσοι αποχωρούν ή απολύονται της υπηρεσίας πριν από τη συμπλήρωση 
του παραπάνω χρόνου δεν δικαιούνται την επιστροφή των εισφορών 
τους. 

4. Στερούνται του δικαιώματος λήψης εφάπαξ βοηθήματος ή .της 
επιστροφής των εισφορών τους οι απολυόμενοι της υπηρεσίας σε εκτέ¬ 
λεση δικαστικής απόφασης κατά τις σχετικές διατάξεις του Ποινικού 
Κώδικα, εφόσον το αδίκημα για το οποίο καταδικάστηκαν σχετίζεται με 
την υπηρεσία αυτών. 

5. Σε περίπτωση θανάτου του ασφαλισμένου, εάν αυτός ήταν έγγα¬ 
μος, δικαιούχοι του εφάπαξ βοηθήματος ή της επιστροφής των εισφο¬ 
ρών θεωρούνται, κατά ισομοιρία, ο έτερος των συζύγων και τα γνήσια ή 
θετά ή νομιμοποιηθέντα ανήλικα τέκνα του. 

6. Εάν δεν υπάρχει κανένα από τα δικαιούχα πρόσωπα της προηγού¬ 
μενης παραγράφου δικαιούνται το εφάπαξ βοήθημα ή την επιστροφή 
των εισφορών, κατά ισομοιρία, τα ενήλικα άγαμα τέκνα του, ανεξαρτή¬ 
τως φύλου και ηλικίας και τα ευρισκόμενα σε χηρεία ή διάζευξη τέκνα 
κατά το χρόνο του θανάτου του. 

7. Σε περίπτωση που δεν υπάρχει κανένα από τα δικαιούχα πρόσωπα 
και της προηγούμενης παραγράφου δικαιούνται το εφάπαξ βοήθημα ή 
την επιστροφή των εισφορών, κατά ισομοιρία, τα έγγαμα τέκνα του 
ασφαλισμένου ανεξαρτήτως φύλου και ηλικίας. 

8. Εάν ο αποβιώσας ασφαλισμένος ήταν άγαμος, δικαιούχοι του εφά¬ 
παξ βοηθήματος ή της επιστροφής των εισφορών του θεωρούνται, κατά 
ισομοιρία, τα γνήσια ή θετά ή νομιμοποιηθέντα ανήλικα τέκνα του και σε 
περίπτωση που δεν υπάρχουν, τα ενήλικα άγαμα ανεξαρτήτως φύλου 
και ηλικίας και τα κατά το χρόνο του θανάτου του ευρισκόμενα σε χη¬ 
ρεία ή διάζευξη τέκνα, κατά ισομοιρία. 

9. Εάν δεν υπάρχει κανένα από τα πρόσωπα της προηγούμενης πα¬ 
ραγράφου δικαιούνται το εφάπαξ βοήθημα ή .την επιστροφή των εισφο¬ 
ρών, κατά ισομοιρία, τα έγγαμα τέκνα του ασφαλισμένου ανεξαρτήτως 
φύλου και ηλικίας. 

10. Εάν δεν υπάρχει κανένα από τα πρόσωπα και της προηγούμενης 
παραγράφου δικαιούχοι του εφάπαξ βοηθήματος ή της επιστροφής των 
εισφορών θεωρούνται, κατά ισομοιρία, οι γονείς του και σε περίπτωση 
θανάτου αυτών τα αδέλφια του ασφαλισμένου ανεξαρτήτως φύλου και 
ηλικίας, κατά ισομοιρία. 

Άρθρο 5 

Το άρθρο 8 του Β.Δ. 232/1961, όπως αντικαταστάθηκε με το άρ¬ 
θρο τρίτο του Π.Δ. 239/1981, αντικαθίσταται ως εξής: 

«Άρθρο 8.» 

Ποσό εφάπαξ βοηθήματος. 

1. Το ύψος του παρεχομένου εφάπαξ βοηθήματος στους εξερχόμε- 
νους της υπηρεσίας ασφαλισμένους ορίζεται με απόφαση του Υπουργού 

Εθνικής Άμυνας ύστερα από πρόταση του Διοικητικού Συμβουλίου 
ανάλογα πάντοτε με τις οικονομικές δυνατότητες του Ταμείου. 

2. Ο προσδιορισμός του βοηθήματος γίνεται με βάση τις τακτικές 
αποδοχές του βαθμού ή του μισθολογικού κλιμακίου που φέρει ο υπάλ¬ 
ληλός κατά την ημέρα εξόδου του από την υπηρεσία σε συνάρτηση με το 
χρόνο ασφάλισης, υπολογιζομένου σε μήνες. 

3. Ως τακτικές αποδοχές για τον καθορισμό του βοηθήματος λογίζο¬ 
νται ο βασικός μισθός, το επίδομα χρόνου υπηρεσίας και η αυτόματη τι¬ 
μαριθμική αναπροσαρμογή, μη δυνάμενες σε καμία περίπτωση να είναι 
ανώτερες των τακτικών αποδοχών του πρώτου μισθολογικού κλιμα¬ 
κίου, προσαυξημένες κατά 10%. 

4. Ως χρόνος ασφάλισης νοείται ο χρόνος της πραγματικής ασφάλι¬ 
σης καθώς επίσης και ο χρόνος, ο οποίος αναγνωρίσθηκε ως συντάξιμος 
και εξαγοράσθηκε. 

5. Το μετά την αποχώρηση του υπαλλήλου από την υπηρεσία χρο¬ 
νικό διάστημα για το οποίο καταβλήθηκαν αποδοχές δεν λογίζεται ως 
χρόνος ασφάλισης και οι τυχόν γενόμενες υπέρ του Ταμείου κρατήσεις 
για το διάστημα αυτό επιστρέφονται στο δικαιούχο κατά την καταβολή 
του βοηθήματος. 

6. Εφόσον κατά τον υπολογισμό του χρόνου ασφάλισης προκύπτει 
υπόλοιπο πλέον των δεκαπέντε ημερών ο χρόνος αυτός θεωρείται πλή¬ 
ρης μήνας, διαφορετικά παραλείπεται. 

Άρθρο 6 

Η παράγραφος 2 του άρθρου 9 του Β.Δ. 232/1961 αντικαθίσταται 
ως εξής: 

«Άρθρο 9.» 

Λοιπά Βοηθήματα^- Δάνεια. 

«2. Εφόσον η οικονομική κατάσταση του Ταμείου το επιτρέπει, είναι 
δυνατή η χορήγηση δανείων για την αντιμετώπιση εκτάκτων αναγκών 
των ασφαλισμένων μέχρι ποσού τριών βασικών μισθών με την προϋπό¬ 
θεση ότι οι ενδιαφερόμενοι θα έχουν συμπληρώσει πενταετή τουλάχιστον 
δημόσια συντάξιμη υπηρεσία και τρία χρόνια πραγματικής ασφάλισης 
στο Ταμείο. Οι γενικοί όροι χορήγησης και εξόφλησης των δανείων αυ¬ 
τών, οι παρεχόμενες από τους ασφαλισμένους εγγυήσεις, το ύψος του 
τόκου και κάθε άλλη σχετική λεπτομέρεια καθορίζονται με απόφαση του 
Διοικητικού Συμβουλίου, εγκρινομένης από τον Υπουργό Εθνικής Άμυ¬ 
νας. Για τη χορήγηση'των δανείων αυτών εφαρμόζονται οι κάθε φορά 
ισχύουσες διατάξεις περί διαθέσεως χρημάτων Νομικών Προσώπων, 
προς τις οποίες είναι υποχρεωτική η συμμόρφωση. Για την εξόφληση 
των δανείων με δόσεις επιτρέπεται η επιβολή κρατήσεων από τις μη¬ 
νιαίες αποδοχές των ασφαλισμένων, οι οποίες θα παρακρ’ατούνται από 
τη μισθοδοτούσα αρχή και θα αποδίδονται στο Ταμείο! Για την παρακο¬ 
λούθηση των δανείων και την ανελλιπή είσπραξη των απαιτητών δό¬ 
σεων τήρόύνται οι ίδιοι λογαριασμοί και μερίδες οφειλετών από το Λογι¬ 
στήριο του Ταμείου.» 

' Άρθρο 7 . ·■' - 

Καταργούμενες διατάξεις 

Από την έναρξη της ισχύος του Προεδρικού Διατάγματος αυτού κα- 
ταργούνται: 

α) Τα άρθρα 2, 4, 7 και η παράγραφος 2 του άρθρου 9 του Β.Δ. 
232/1961 (ΦΕΚ 73/Ά). 

β) Το Π.Δ. 239/1981 (ΦΕΚ 67/Ά). ' _ 

γ) Κάθε άλλη γενική ή ειδική διάταξη, κατά το μέρος που αντίκειται 
στις διατάξεις αυτού ή ρυθμίζει τα ίδια θέματα με διαφορετικό τρόπο. 

Άρθρο 8 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. 


Στον Υφυπουργό Εθνικής Άμυνας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 1 Μαρτίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΟΡΕΣΤΗΣ ΠΑΠΑΣΤΡΑΤΗΣ ΗΛΙΑΣ ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ < 

ΝΙΚΟΛΑΟΣ ΡΙΖΟΓΙΑΝΝΗΣ 

'· --♦- ' ·■' 

Οργανισμός Ταμείου Πρόνοιας Δημοσίων Υπαλλήλων. 

Ο ΠΡΟΕΔΡΟΣ 

' ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α/1985). 

β) Του νόμου 1586/86 «Βαθμολογική διάρθρωση των θέσεων του 
Δημοσίου νομικών προσώπων δημοσίου δικαίου και των Οργανισμών 
Τοπικής Αυτοδιοίκησης και άλλες διατάξεις» (ΦΕΚ 37/Α/1.4.86) και 
ιδιαίτερα της παρ. 10 του άρθρου 9 του ίδιου νόμου. 

γ) Του άρθρου 17 παρ. 1 του Ν. 1320/83 «Πρόσληψη στο Δημόσιο 
Τομέα και άλλες διατάξεις» (ΦΕΚ 6/Α/83).· 

δ) Του άρθρου 23 παρ. 35 του Ν. 1735/1987 «Προσλήψεις στο Δη¬ 
μόσιο Τομέα, κοινωνικός έλεγχος στη δημόσια διοίκηση, πολιτικά δι¬ 
καιώματα και άλλες διατάξεις» (ΦΕΚ 195/Α/1987) και 
ε) Του άρθ. 10 του Ν. 993/78. : 

2. Την 100208/28/89 απόφαση του-Πρωθυπουργού και Υπουρ¬ 
γού Οικονομικών «Ανάθεση αρμοδιοτήτων στον Υφυπουργό Οικονομι¬ 
κών Η. Παπαηλία» (ΦΕΚ 10/Β/9.1.89). 

3. Τη 13/1988 γνωμοδότηση του Συμβουλίου :της Επικράτειας 

μετά από πρόταση των-Υπουργών Προεδρίας της Κυβέρνησης, Υγείας, 
-Πρόνοιας και Κοινωνικών Ασφαλίσεων και του Υφυπουργού - Οικονομι- 
μικών, αποφασίζουμε: . . . 

Άρθρο 1 

Διάρθρωση Υπηρεσιών 

Οι υπηρεσίες του Ταμείου Πρόνοιας Δημοσίων Υπαλλήλων, αποτε¬ 
λούν Διεύθυνση που συγκροτείται ως εξής: , , 

α) Τμήμα Ασφάλισης . . 

β) Τμήμα -Οικονομικού 
γ) Γραφείο Διοικητικού 
δ) Γραφείο Νομικών Υποθέσεων 

Άρθρο 2 

Αρμοδιότητες Διεύθυνσης ■ ' . 

Οι αρμοδιότητες της Διεύθυνσης, ανάγονται στα πιο κάτω θέματα, 
που κατανέμονται μεταξύ των Τμημάτων και των Γρφαφείων ως εξής: 

. α) Τμήμα Ασφάλισης , . 

Επιμέλεια όλων των θεμάτων που αφορούν στον υπολογισμό, και τον 
έλεγχο των πάσης φύσεως παροχών Πρόνοιας προς τους βοηθηματού- 
χους. Έλεγχος των' υποβαλλομένων δικαιολογητικών. Καθορισμός 
οφελής αναγνώρισης προϋπηρεσίας, τήρηση ατομικής χρεωπιστωτικής 
μερίδας, τήρηση γενικού μητρώου βοηθηματούχων και ευρετηρίων αι¬ 
τήσεων απονομής βοηθήματος αναγνώρισης προϋπηρεσίας ασφαλισμέ¬ 
νοι του. Ταμείου. . 
β) Τμήμα Οικονομικού 

^Επιμέλεια για την τήρηση και ενημέρωση των λογιστικών βιβλίων. 
Κατάρτιση και παρακολούθηση της εκτέλεσης του προϋπολογισμού εσό¬ 
δων και εξόδων του Ταμείου, του ετήσιου ισολογισμού και απολογισμού 
μετά της οικείας εκθέσεως. Διαχείριση κάθε δαπάνης. Διενέργεια δια¬ 
γωνισμών προμήθειας. Μέριμνα για τη συντήρηση και επισκευή του 
κτιρίου. Συντήρηση των ηλεκτρολογικών και υδραυλικών εγκαταστά¬ 
σεων. Μέριμνα για τη συντήρηση του εξοπλισμού του γραφείου. Εμπρό¬ 
θεσμη είσπραξη κάθε οφελής. Είσπραξη μισθωμάτων, επιμερισμό των 

κοινοχρήστων δαπανών, καταβολή κάθε οικονομικής υποχρέωσης. 
Έκδοση ενταλμάτων πληρωμής. Μέριμνα για την τήρηση ταξινόμηση 
των παραστατικών είσπραξης και πληρωμής, 
γ) Γραφείο Διοικητικού 

Χειρισμός όλων των θεμάτων που αφορούν την υπηρεσιακή κατά¬ 
σταση του προσωπικού. Τήρηση και ενημέρωση ατομικών φακέλων 
προσωπικού. 

Παραλαβή και πρωτοκόλληση εισερχόμενης, εξερχόμενης αλληλο¬ 
γραφίας και διεκπεροιίωση αυτής. Τήρηση πρωτοκόλλου κοινού και 
εμπιστευτικού. 

Γραμματειακή εξυπηρέτηση του Δ.Σ. του Ταμείου. 

Μέριμνα για την κοινοποίηση των αποφάσεων του Δ. Συμβου¬ 
λίου. 

Μέριμνα για τη βεβαίωση του γνήσιου της υπογραφής του προσωπι¬ 
κού και των πολιτών. Βεβαίωση από τον προϊστάμενο ή το νόμιμο ανα¬ 
πληρωτή του της ακρίβειας αντιγράφων, φωτογραφιών ή φωτοτυπικών 
εγγράφων των οποίων το πρωτότυπο έχει εκδοθεί από το Ταμείο, 
ύστερα από αντιπαραβολή τους με το επιδεικνυόμενο σχετικό πρωτό¬ 
τυπο ή ακριβές αντίγραφο. 

Μέριμνα για τη σύσταση πάγιας προκαταβολής χαρτοσήμου και λοι¬ 
πών ενσήμων καθώς και εντύπων υπευθύνων δηλώσεων για την εξυπη¬ 
ρέτηση των πολιτών. 

δ) Γραφείο Νομικών Υποθέσεων 

Προάσπιση δια της δικαστικής οδού των συμφερόντων του Ταμείου 
και επίλυση κάθε νομικού θέματος που ήθελε προκύψει κατά τη λειτουρ¬ 
γία του Ταμείου. 

Γνωμοδότηση σε κάθε θέμα που ήθελε τεθεί από το Δ.Σ. ή το Διευθυ¬ 
ντή του Ταμείου. Επεξεργασία των πάσης φύσεως συμβάσεων. Τήρηση 
αρχείου φακέλων δικαστικών υποθέσεων του Ταμείου. 

Άρθρο 3 

Σύσταση κλάδου και θέσεων 

Στο Ταμείο Πρόνοιας Δημοσίων Υπαλλήλων συνιστάται Κλάδος ΠΕ 
Μηχανικών (ειδικότητας ηλεκτρολόγου μηχανικού) και επτά (7) νέες 
θέσεις προσωπικού .ως εξής: 

ΤΑΚΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

Κλάδος ΠΕ Μηχανικών, ειδικότητας Ηλεκτρολόγου - Μηχανικού, 
μια (1) θέση. 

ΛΟΙΠΟ ΠΡΟΣΩΠΙΚΟ 

1 θέση δικηγόρου με έμμισθη εντολή και άδεια δικηγορίας παρά 
Πρωτοδίκαις και άνω. Πέντε (5) θέσεις προσωπικού καθαριότητας με¬ 
ρικής απασχόλησης με σύμβαση εργασίας ιδιωτικού δικαίου αορίστου 
χρόνου και με 4ωρη απασχόληση ημερήσια. 

Άρθρο 4 

Διάρθρωση θέσεων 

Οι θέσεις του προσωπικού του Ταμείου Πρόνοιας Δημοσίων Υπαλλή¬ 
λων που προβλέπονται από τα Π. Δ/τα 409/75 (ΦΕΚ 120/Α/1975), 
263/84 (ΦΕΚ 102/Α/84), 187/1987 (ΦΕΚ 90/Α/87), τις 
Φ.215/1301/5.3.1986 (ΦΕΚ 68 νπδδ/1986) και Φ. 215/6981/ 
22.12.87 (ΦΕΚ 10/νπδδ/1988) πράξεις του Διευθυντή Προσωπικού 
της Γ ενικής Γ ραμματείας Κοινών. Ασφαλίσεων, της παρ. 9 του άρθρου 
21 του Β. Δ/τος 3/13.7.1936 (ΦΕΚ 285/Α/1936) και του άρθρου3 
του παρόντος διαρθρώνονται κατά κατηγορία και κλάδο ως εξής: 

Α’ ΤΑΚΤΙΚΟ ΠΡΟΣΩΠΙΚΟ: 
α) ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός, οκτώ (8) θέσεις 
Κλάδος ΠΕ Μηχανικών, ειδικότητας Ηλεκτρολόγου - Μηχανικού, 
μια (1) θέση. 

β) ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός, έξι (6) θέσεις από τις οποίες 
μια (1) θέση προσωρινή. 

Από τις μόνιμες θέσεις του κλάδου αυτού, δεν πληρούνται ισάριθμες 
με τους τυ^όν υπηρετούντες επι πλέον του αριθμού των προβλεπομένων 
θέσεων των Κλάδων ΠΕ Διοικητικού - Οικονομικού και ΔΕ Διοικητικού 
- Λογιστικού. 

γ) ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός, δεκαέξι (16) θέσεις 
δ) Κλάδος ΥΕ Επιμελητών, τρεις (3) θέσεις για εργασίες που προ- 


βλέπονται στην πάρ. Γτου άρθρου 23 του Π. Δ/τος 194/88, εκ των 
οποίων η 1 προσωρινή του Ν. 1476/84. 

Κλάδος ΥΕ Προσωπικού Καθαριότηας τρεις (3) θέσεις και 3 προσω¬ 
ρινές του Ν. 1476/84. 

Από τις τακτικές θέσεις του Κλάδου αυτού δεν πληρούνται κάθε φορά 
ισάριθμες με τρυς υπηρετούντες στις προσωρινές θέσεις του Κλάδου. 

Β’ ΛΟΙΠΟ ΠΡΟΣΩΠΙΚΟ: 

Μια (1) θέση δικηγόρου με έμμισθη εντολή και άδεια δικηγορίας στον 
Άρειο Πάγο-(προσωρινή του Ν. 1022/46). 

Μια (1) θέση δικηγόρου με έμμισθη εντολή και άδεια δικηγορίας 
παρά Πρωτοδίκαις και άνω. 

Πέντε (5) θέσεις προσωπικού καθαριότητας μερικής απασχόλησης 
με σχέση εργασίας ιδιωτικού δικαίου αορίστου χρόνου και με 4ωρη 
απασχόληση ημερήσια. 

Άρθρο 5 

Προσόντα διορισμού 

1. Προσόντα διορισμού για την πλήρωση των πιο πάνω θέσεων ορί¬ 
ζονται τα προβλεπόμενα στο Π.Δ. 194/88 (ΦΕΚ 84/Α). 

2. Για τις θέσεις των καθαριστριών με σύμβαση εργασίας ιδ. δικαίου 
τα προσόντα που προβλέπονται από το άρθρο 22 του Π.Δ. 194/88. 

Άρθρο 6 

Προϊστάμενοι Υπηρεσιών 

1. Στη Διεύθυνση του Ταμείου προϊσταται υπάλληλος του Κλάδου 
ΠΕ Διοικητικού - Οικονομικού ή υπάλληλος του Κλάδου ΤΕ Διοικητι¬ 
κού - Λογιστικού ή υπάλληλος του Κλάδου ΔΕ Διοικητικού - Λογιστι¬ 
κού, ο οποίος υπογράφει: 

α) κάθε έγγραφο του Ταμείου, β) με τον Πρόεδρο δε του Δ.Σ. και τον 
Προϊστάμενο του Τμήματος Οικονομικού, τις επιταγές, εντάλματα πλη¬ 
ρωμών και τις εντολές προς τις Τράπεζες, γ) εισηγείται στο Δ.Σ. του 
Ταμείου κάθε θέμα που αναφέρεται στη λειτουργία του Ταμείου. 

2. Στα τμήματα και Γ ραφεία προΐστανται υπάλληλοι του Κλάδου ΠΕ 
Διοικητικού - Οικονομικού ή υπάλληλοι του Κλάδου ΤΕ Διοικητικού - 
Λογιστικού ή υπάλληλοι του Κλάδου Διοικητικού - Λογιστικού. 

3. Στο Γραφείο Νομικών Υποθέσεων προϊσταται ο αρχαιότερος στο 
λειτούργημα δικηγόρος. 

Άρθρο 7 

Κατάταξη Προσωπικού 

Οι υπάιλληλοι του Ταμείου Πρόνοιας Δημοσίων Υπαλλήλων που 
υπηρετούν κατά την έναρξη της ισχύος του Διατάγματος αυτού, κατα- 
κατατάσσονται σε αντίστοιχες θέσεις σε κατηγορία και κλάδο ως εξής: 

Α’ ΤΑΚΤΙΚΟ ΠΡΟΣΩΠΙΚΟ 

α) Στον Κλάδο ΠΕ Διοικητικό - Οικονομικό, οι υπάλληλοι του Κλά¬ 
δου ΠΕΙ Διοικητικού - Λογιστικού. 

β) Στον Κλάδο ΤΕ Διοικητικό - Λογιστικό, ο υπάλληλος του Κλάδου 
ΤΕ1 Διοικητικού - Λογιστικού (προσωρινός). 

γ) Στον Κλάδο ΔΕ Διοικητικό - Λογιστικό, οι υπάλληλοι του Κλάδου 
ΔΕΙ Διοικητικού - Λογιστικού. 

Στον Κλάδο ΥΕ Επιμελητών οι υπάλληλοι του Κλάδου ΥΕ1 Κλητή¬ 
ρων και ΥΕ2 Θυρωρών. 

Στον Κλάδο ΥΕ Προσωπικού Καθαριότητας οι υπάλληλοι του Κλά¬ 
δου ΥΕ3 Καθαριστριών. 

Β. ΛΟΙΠΟ ΠΡΟΣΩΠΙΚΟ 

Στην προσωρινή θέση δικηγόρου με έμμισθη εντολή, ο δικηγόρος του 
Ν. 1022/46. 


Άρθρο 8 

. . Καταργούμενες διατάιξεις 

Από τη δημοσίευση του παρόντος καταργούνται οι διατάξεις των Π. 
Δ/των 409/75 (ΦΕΚ 120/Α/75), 263/84 (ΦΕΚ 102/Α/84), 
187/1987 (ΦΕΚ 90/Α/87), των Φ. 215/6981/22.12.87 (ΦΕΚ 
10/νπδδ/1988) και Φ. 215/1301/5.3.1986 (ΦΕΚ 68/νπδδ/ 
1986) πράξεων του Διευθυντή Προσωπικού της Γενικής Γραμματείας 
Κοινωνικών Ασφαλίσεων, η 25896/Α.188/1957 απόφαση Υπουργού 
Εργασίας, η παρ. 4 της Φ. 201/1995/1987 κοινής υπουργικής από¬ 
φασης (ΦΕΚ 600/Β/1987) καθώς και λοιπές διατάξεις που αφορούν 
θέματα που ρυθμίζονται από τις διατάξεις του παρόντος. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Υγείας,Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ Ά ΚΟΙΝ. ΑΣΦ/ΣΕΟΝ 

ΑΠΟΣΤ. ΚΑΚΛΑΜΑΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 146 
Οργανισμός του Ταμείου Αρωγής Προσωπικού Ο.Τ.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 του ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α/1985). 

β) Του νόμου 1586/86 «Βαθμολογική διάρθρωση των θέσεων του 
Δημοσίου, νομικών προσώπων δημοσίου δικαίου και των Οργανισμών 
Τοπικής Αυτοδιοίκησης και άλλες διατάξεις» (ΦΕΚ 37/Α/1.4.86) και 
ιδιαίτερα της παρ. 10 του άρθρου 9 του ίδιου νόμου. 

γ) Του άρθρου 17 παρ. 1 του ν. 1320/83 «Πρόσληψη στο Δημόσιο 
τομέα και άλλες διατάξεις» (ΦΕΚ 6/Α/83). 

δ) Του Π. Δ/τος 194/1988 «Καθορισμός των προσόντων διορισμού 
σε θέσεις των δημοσίων υπηρεσιών και νομικών προσώπων δημοσίου 
δικαίου» (ΦΕΚ 84/Α/6.5.88). 

2. Την 1002081/28/1989 απόφαση του Πρωθυπουργού και 
Υπουργού Οικονομικών «Ανάθεση αρμοδιοτήτων στον Υφυπουργό Οι¬ 
κονομικών» (ΦΕΚ 10/Β/1989). 

3. Την 713/1988 γνωμοδότηση του Συμβουλίου της Επικράτειας 
μετά από πρόταση των Υπουργών Προεδρίας της Κυβέρνησης, Υγείας, 
Πρόνοιας και Κοινωνικών Ασφαλίσεων και Υφυπουργού Οικονομικών, 
αποφασίζουμε: 

Άρθρο 1 

Διάρθρωση Υπηρεσιών 

Οι υπηρεσίες του Ταμείου Αρωγής Προσωπικού ΟΤΕ αποτελούν 
Διεύθυνση που συγκροτείται ως εξής: 

1) Τμήμα Ασφάλισης και Εσόδων 

2) Τμήμα Παροχών 

3) Τμήμα Διοικητικού - Οικονομικού 

4) Γραφείο Μητρώου και Στατιστικής 

5) Γραφείο Νομικών Υποθέσεων. 

Άρθρο 2 

Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα παρακάτω θέματα 
που κατανέμονται μεταξύ των τμημάτων και των γραφείων Μητρώου 
και Στατιστικής και Νομικών Υποθέσεων ως ακολούθως: 

1. Τμήμα Ασφάλισης και Εσόδων 

α) Μέριμνα για την υπαγωγή στην ασφάλιση του ταμείου κάθε κατά 
νόμο ασφαλιστέου προσώπου. 

β) Μέριμνα για την κανονική είσπραξη των εσόδων από ασφαλιστικές 
εισφορές και τη λήψη κάθε αναγκαστικού μέτρου για είσπραξη καθυστε- 
ρουμένων εισφορών, ως και διακανονισμό και τακτοποίηση σύμφωνα με 
το νόμο, καθυστερουμένων εισφορών, καθώς και τήρηση των χρεωπι- 
στωτικών λογαριασμών του εργοδότη. 

γ) Μέριμνα για την είσπραξη των εσόδων τού ταμείου από αναγνώ¬ 
ριση προϋπηρεσίας ασφαλισμένων. 

2. Τμήμα Παροχών 

α) Επιμέλεια για τη χορήγηση των πάσης φύσεως προβλεπομένων 
παροχών εφάπαξ και επικουρικής σύνταξης στους δικαιούχους σύμ¬ 
φωνα με τις διατάξεις που ισχύουν κάθε φορά ύστερα από έλεγχο των 
υποβαλλομένων δικαιολογητικών. 

β) Σύνταξη των εισηγήσεων στις αιτήσεις των δικαιουμένων συντα- 


ξιοδότησης, ενημέρωση λογαριασμών και φακέλων των συνταξιούχων 
και διακοπή συνταξιοδότησης σε όσους χάνουν το δικαίωμα αυτό. 

γ) Τήρηση αρχείου και μητρώου συνταξιούχων του Ταμείου, ενημέ¬ 
ρωση των ατομικών φακέλων και τήρηση πρωτοκόλλου συνταξιοδοτι- 
κών αποφάσεων. 

δ) Μέριμνα για την πληρωμή των συνταξιούχων και παρακολούθηση 
της κίνησης αυτών. 

3. Τμήμα Διοικητικού - Οικονομικού 

α) Εφαρμογή των διατάξεων που αφορούν θέματα κατάστασης προ¬ 
σωπικού. 

β) Παραλαβή και πρωτοκόλληση εισερχόμενης και εξερχόμενης (αλ¬ 
ληλογραφίας. , 

γ) Δακτυλογράφηση και αναπαραγωγή εγγράφων. 

(3) δ) Εξυπηρέτηση και παροχή πληροφοριών στους πολίτες. 

ε) Μέριμνα για τη βεβαίωση του γνήσιου της υπογραφής του προσω¬ 
πικού και των πολιτών. 

στ) Βεβαίωση από τον Προϊστάμενο ή το νόμιμο αναπληρωτή τους 
της ακρίβειας αντιγράφων, φωτογραφιών ή φωτοτυπιών εγγράφων 
των οποίων το πρωτότυπο έχει εκδοθεί από το Ταμείο. 

ζ) Μέριμνα για τη συγκέντρωση, επεξεργασία και έκδοση των ανα¬ 
γκαίων στατιστικών στοιχείων και πλήροφοριών. 

η) Μέριμνα για την κατάρτιση και εφαρμογή προγραμμάτων εκπαί¬ 
δευσης προσωπικού. 

θ) Μέριμνα για τη φύλαξη και καθαρισμό του καταστήματος υπηρε- 
σίας. 

ι) Τήρηση λογιστικών βιβλίων, κατάρτιση και παρακολούθηση της 
εκτέλεσης του προϋπολογισμού, των εσόδων και εξόδων του ταμείου 
του ετήσιου ισολογισμού και απολογισμού μετά της οικείας εκθέσεως. 

ια) Τήρηση και παρακολούθηση των λογαριασμών των σχετικών με 
την περιουσία του Ταμείου. 

ιβ) Επιμέλεια για την κατάρτιση των μισθοδοτικών καταστάσεων 
των μελών του Δ.Σ. 

ιγ) Τήρηση και παρακολούθηση των λογαριασμών του Ταμείου στις 
Τράπεζες. 

ιδ) Ενέργεια του ελέγχου και της συμφωνίας των αποστελλομένων 
από τις Τράπεζες αντιγράφων (ΕΧΤΚΑΙΤ8). < 

ιε) Παρακολούθηση της εκτέλεσης των εκδιδομένων άπό το Ταμείο 
εντολών πληρωμής. 

ιστ) Παρακολούθηση της κίνησης των χρεωγράφων. 

4. Γραφείο Μητρώου και Στατιστικής 

α) Κατάρτιση και τήρηση γενικού μητρώου ασφαλισμένων καθώς και 
ατομικών φακέλων και λογαριασμών ασφαλισμένων. 

β) Επιμέλεια της συγκέντρωσης των απαραίτητων στατιστικών στοι¬ 
χείων των σχετικών με την ηλικία, το φύλλο, τις αποδοχές κατά μήνα 
και ετήσια εκ της υπηρεσίας έξοδο κ.λπ. των ασφαλισμένων και κατάρ¬ 
τιση βάσει αυτών αριθμητικών πινάκων. 

5. Γραφείο Νομικών Υποθέσεων 

α) Προάσπιση δια της δικαστικής οδού των συμφερόντων του Τα¬ 
μείου και επίλυση κάθε νομικού θέματος που ήθελε προκύψει κατά τη 
λειτουργία του Ταμείου. 

β) Σύνταξη γνωμοδοτήσεων για κάθε υπόθεση τού Ταμείου που θα ■ 
ζητηθεί από το Διοικητικό Συμβούλιο ή το Διευθυντή του Ταμείου. 

γ) Ενημέρωση των Υπηρεσιών του ταμείου σχετικά με τους νόμους, 
τη νομολογία και τις Υπουργικές αποφάσεις που το αφορούν. 

Άρθρο 3 

Σύσταση Κλάδων και θέσεων 

Στο Ταμείο Αρωγής Προσωπικού ΟΤΕ συνιστώνται Κλάδοι ΠΕ 
Διοικητικός-Οικονομικός, ΤΕ Διοικητικός-Λογιατικός, ΔΕ Διοικητι- 
τικός-Λογιστικός, ΥΕ Επιμελητών και ΥΕ Προσωπικού καθαριότη¬ 
τας. 

Στους πιο πάνω κλάδους συνιστώνται είκοσι οκτώ (28) θέσεις προ¬ 
σωπικού ως εξής: 

, ΚΑΤΗΓΟΡΙΑ ΠΕ 

Κλάδος ΠΕ Διοικητικός-Οικονομικός, επτά (7) θέσεις 
ΚΑΤΗΓΟΡΙΑ ΤΕ 

Κλάδος ΤΕ Διοικητικός-Οικονομικός, οκτώ (8) θέσεις 
ΚΑΤΗΓΟΡΙΑ ΔΕ 

Κλάδος ΔΕ Διοικητικός-Οικονομικός, δέκα (10) θέσεις 
ΚΑΤΗΓΟΡΙΑ ΥΕ , 

Κλάδος ΥΕ Επιμελητών, μία (1) θέσεις 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Κλάδος ΤΕ Προσωπικού Καθαριότητας, μία (1) θέσεις 
ΛΟΙΠΟ ΠΡΟΣΩΠΙΚΟ 

Μία (1) θέση δικηγόρου με έμμισθη εντολή. 

Άρθρο 4 

Διάρθρωση θέσεων 

Οι θέσεις του προσωπικού του ταμείου Αρωγής Προσωπικού ΟΤΕ 
(Κλάδος Αρωγής και Κλάδος Επικουρικής Ασφάλισης) που προβλέπο- 
νται από το άρθρο 3 του παρόντος διαρθρώνονται κατά κατηγορία και 
κλάδο, ως εξής: · 

α) ΚΑΤΗΓΟΡΙΑ ΠΕ 

Κλάδος ΠΕ Διοικητικός-Οικονομικός, επτά (7) θέσεις, 
β) ΚΑΤΗΓΟΡΙΑ ΤΕ 

Κλάδος ΤΕ Διοικητικός-Λογιστικός; οκτώ (8) θέσεις. Από τις θέσεις 
αυτές δεν πληρούνται ισάριθμες με τους τυχόν επιπλέον υπηρετούντες 
του αριθμού των προβλεπομένων θέσεων ΔΕ Δ/κού-Λογ/κού. 

γ) ΚΑΤΗΓΟΡΙΑ ΔΕ 

Κλάδος ΔΕ Διοικητικός-Λογιστικός, δέκα (10) θέσεις. 

δ) ΚΑΤΗΓΟΡΙΑ ΤΕ 

Κλάδος ΤΕ Επιμελητών μία (1) θέση. 

Κλάδος ΤΕ Προσωπικού Καθαριότητας μία (1) θέση. 

ΛΟΙΠΟ ΠΡΟΣΩΠΙΚΟ 

Μία (1) θέση δικηγόρου,με έμμισθη εντολή και άδεια δικηγορίας 
παρ’ Αρείω Πάγιο. 

• Προσόντα διορισμού για το παραπάνω προσωπικό ορίζονται τα προ- 
βλεπόμενα στο Π.Δ/γμα 194/1988 (ΦΕΚ84/Α/6.5.88). 

■’ Άρθρο 5 

Προϊστάμενοι Τπηρεαιών 

1. Στη Διεύθυνση προΐσταται υπάλληλος του Κλάδου ΠΕ Διοικητι- 
κού-Οικονομικού ή υπάλληλος του Κλάδου ΤΕ Διοικητικού-Λογιστικού 
ή υπάλληλος του Κλάδου ΔΕ Διοικητικού-Λογιστικού, ο οποίος έχει την 
άμεση επίβλεψη όλων των υπηρεσιών του Ταμείου. 

Τπογράφει κάθε έγγραφο αυτού, με τον Πρόεδρο δε του Δ.Σ. και τον 
Προϊστάμενο του Τμήματος Διοικητικού-Οικονομικού τα εντάλματα 
πληρωμής και γενικά οικονομικά έγγραφα. 

Εισηγείται δε στο Δ.Σ. κάθε θέμα που συζητείται σ’ αυτό. 

2. Στα Τμήματα και γραφεία, προΐστανται υπάλληλοι του Κλάδου 
ΠΕ Διοικητικού-Οικονομικού ή υπάλληλοι του Κλάδου ΤΕ Διοικητι- 
κού-Λογιστικού ή υπάλληλοι του Κλάδου ΔΕ Διοικητικού- 
Λογιστικού. 

Άρθρο 6 
Τελικές Διατάξεις 

Το Προσωπικό του Ταμείου που υπηρετεί κατά τη δημοσίευση του 
παρόντος και είναι αποσπασμένο από άλλους φορείς του Δημοσίου, εξα- 
ξακολουθεί να υπηρετεί στο Ταμείο μέχρις ότου πληρωθούν σταδιακά οι 
προβλεπόμενες από το άρθρο 4 του παρόντος οργανικές θέσεις αυτού 
σύμφωνα με τις κείμενες διατάξεις περί προσλήψεων προσωπικού. 

Στον ΐπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ Ο 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ ΗΛ. ΠΑΠΑΗΛΙΑΣ 

ΥΓΕΙΑΣ. ΠΡΟΝ. & ΚΟΙΝ. ΑΣΦΑΛΙΣΕΩΝ 

ΑΠΟΣΤ. ΚΑΚΑΛΑΜΑΝΗΣ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 147 (4) 

Τροποποίηση του Π. Δ/τος 108/83 (Α'49) «Προϋποθέσεις ενισχύσεως 

απροστατεύτων παιδιών» όπως αυτό τροποποιήθηκε και συμπληρώ¬ 
θηκε μεταγενέστερα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 3 του Ν. 4051/60 (Α’ 68) «Περί ενισχύσεως απρο¬ 
στατεύτων παίδων». 

β) Του άρθρου 23 του Ν. 15β8/85 (Α' 137) «Κυβέρνηση και Κυ¬ 
βερνητικά όργανα». 

γ. Των άρθρων 1, 5 και 7 του Π. Δ/τος 437/85 (Α' 157) «Καθορι¬ 
σμός και ανακατανομή των αρμοδιοτήτων των Υπουργείων». 

2. Την αριθμ. 904/30.11.1988 (Β’ 863) απόφαση του Πρωθυ¬ 
πουργού και τού Υπουργού Υγείας, Πρόνοιας και Κοινωνικών Ασφαλί¬ 
σεων «Γενικές και ειδικές αρμοδιότητες Υφυπουργών Υγείας, Πρόνοιας 
και Κοινωνικών Ασφαλίσεων». 

3. Την αριθ. 1002081/28/89 (Β' 10) απόφαση του Πρωθυπουρ¬ 
γού και του Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών Ηλία Παπαηλία». 

4. Την αριθ. 55/89 γνωμοδότηση του Συμβουλίου της Επικράτειας, 
με πρόταση των Υφυπουργών Οικονομικών και Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο 1 

Τα εδάφια α' και β' της παρ. 1 του άρθρου 2 του Π. Δ/τος 108/83 
(Α' 49), όπως αυτά αντικαταστάθηκαν με το άρθρο 2 παρ. 1 του Π. Δ/ 
τος 286/88 (Α' 132), τροποποιούνται μόνο όσον αφορά στο ποσό του 
μηνιαίου οικογενειακού εισοδήματος που πρέπει να συντρέχει για την 
έγκριση μηνιαίας οικονομικής ενίσχυσης στις οικογένειες που διαβιούν 
απροστάτευτα παιδιά καθώς και στον καθορισμό του ποσού της μη¬ 
νιαίας οικονομικής ενίσχυσης που παρέχεται για κάθε απροστάτευτο 
παιδί, ως ακολούθως: 

α. Για τα παιδιά που διαβιούν με τους γονείς τους το οικογενειακό ει¬ 
σόδημα δεν θα πρέπει να υπερβαίνει, για οικογένεια μέχρι τριών μελών, 
το ποσό των σαράντα οκτώ χιλιάδων (48.000) δρχ. το μήνα, που αυξά¬ 
νεται για κάθε επί πλέον μέλος κατά επτά χιλιάδες (7.000) δρχ. 

β. Για τα παιδιά που διαβιούν με συγγενείς τους κατ’ ευθείαν μεν 
γραμμή απεριόριστα, εκ πλαγίου δε, μέχρι και του τρίτου βαθμού συγ¬ 
γένειας εξ αίματος ή εξ αγχιστείας, το οικογενειακό εισόδημα δεν θα 
πρέπει να υπερβαίνει, για οικογένεια μέχρι τριών μελών, το ποσό των 
πενήντα πέντε χιλιάδων (55.000) δρχ. το μήνα, που αυξάνεται για 
κάθε επί πλέον μέλος κατά επτά χιλιάδες (7.000) δρχ. 

γ. Το ποσό της μηνιαίας οικονομικής ενίσχυσης καθορίζεται σε εννέα 
χιλιάδες πεντακόσιες δρχ. (9.500) για κάθε ενισχυόμενο παιδί που μέ¬ 
νει με την οικογένειά του ή σε συγγενική οικογένεια που έχει το βαθμό 
συγγένειας που αναφέρεται στο προηγούμενο εδάφιο. 

Άρθρο 2 

Η ισχύς του Διατάγματος αυτού αρχίζει από 1ης Απριλίου 1989. 

"Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγματος, 

Αθήνα, 2 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΗΛΙΑΣ ΠΑΠΑΗΛΙΑΣ ΧΡ. ΟΙΚΟΝΟΜΟΥ 




1013 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 148 (5) 

Κύρωση και θέση σε ισχύ της Ελληνικής Φαρμακοποιίας Έκδοση IV. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: ' ’ 

1. Τις διατάξεις: 

α) Του Ν.Δ. 1011/71 «περί αναμορφώσεως της Ελληνικής Φαρμα¬ 
κοποιίας και των συμπληρωμάτων αυτής» (ΦΕΚ 204 Α’). 

β) Του άρθρου 3 παρ. 7 του Ν. 1316/83 «Ίδρυση; Οργάνωση και 
αρμοδιότητες του Εθνικού Οργανισμού Φαρμάκων κ.λπ.» (ΦΕΚ 3 Α') 
όπως αντικαταστάθηκε με το άρθρ. 24 περ. Α’ παρ. 1 του.Ν. 1579/85 
(ΦΕΚ 217 Α’) καθώς και τις διατάξεις του άρθρ. 8 παρ. 1, 2 και 5 του 
ίδιου Νόμου. 

γ) Του Ν. 1425/84 «Κύρωση της Σύμβασης για την Εκπόνηση Ευ¬ 
ρωπαϊκής Φαρμακοποιίας και άλλες διατάξεις» (ΦΕΚ 30 Α'). 

2. Την απόφαση αρ. Α6/6381/84 του Υπουργού Υγείας, Πρόνοιας 
και Κοινωνικών Ασφαλίσεων «περί συνθέσεως, λειτουργίας κ.λπ. της 
Επιτροπής Ελληνικής Φαρμακοποιίας και της Επιτροπής Ανεπιθυμή- 
των Ενεργειών» (ΦΕΚ 644 Β’). 

3. Την πράξη του Δ.Σ./ΕΟΦ αριθμ. 0.584/25/26.10.88. 

4. Τη γνωμοδότηση αριθμ. 64/1989 του Συμβουλίου της Επικρά¬ 
τειας με πρόταση του Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο 1 

Κυρώνεται και τίθεται σε ισχύ η Ελληνική Φαρμακοποιία Έκδοση IV 
που καταρτίσθηκε από τον Εθνικό Οργανισμό Φαρμάκων. 

Άρθρο.2 „ 

Οι μονογραφίες της κυρωθείσας με το Π.Δ. 106/74 Ελληνικής 
Φαρμακοποιίας III, που αντικαθίστανται με τις μονογραφίες που αναφέ- 


ρονται στον πίνακα VIII.Ε1 της Ελληνικής Φαρμακοποιίας IV παύουν 
να ισχύουν. 

Άρθρο 3 

Η ισχύς του Π. Δ/γματος αυτού αρχίζει από της δημοσιεύσεώς του 
στην Εφημερίδα της Κυβερνήσεως. 

Στον Υπουργό Υγείας, Πρόνοιας και Κοινωνικών Ασφαλίσεων ανατί¬ 
θεται η δημοσίευση και εκτέλεση αυτού. ·; 

Αθήνα,. 1 Μαρτίου 1989 “ 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

' Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 

- ♦—- 

Α ΝΑΚΟΙΝΩΣ ΕΙΣ 

Αριθ. Φ.0544/12/ΑΣ 117/Μ.3693 ’ (6) 

Ανακοίνωση για τη θέση σε ισχύ της Συμφωνίας Ελλάδας - Αλβανίας 
για τη συνεργασία στον τομέα της δημόσιας υγείας (Τιράνα, 
18.11.1987). 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφωνία Ελλάδας - 
Αλβανίας για τη συνεργασία στον τομέα της δημόσιας υγείας, ή οποία 
υπογράφηκε στα Τίρανα στις 18 Νοεμβρίου 1987 και κυρώθηκε με το 
1823/1988 Νόμο που δημοσιεύτηκε στο 273 Φύλλο της Εφημερίδας 
της Κυβερνήσεως, Τεύχος Α’ της 8ης Δεκεμβρίου 1988, τέθηκε σε 
ισχύ, σύμφωνα με τη διάταξη του άρθρου 7, παρ. 1 αυτής, στις 2 Φε- 
βρουαρίου 1989. 2 3 4 ■ 

Αθήνα, 2 Μαρτίου 1989 

Με εντολή Υπουργού 
Ο Προϊστάμενος 




